**ФИНАНСИЈСКИ ПЛАН**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2017. ГОДИНУ**



Децембар 2016. године

Садржај:

[ФИНАНСИЈСКИ ПЛАН](#_Toc438202315) [АГЕНЦИЈЕ ЗА ПРИВРЕДНЕ РЕГИСТРЕ ЗА 2017. ГОДИНУ 3](#_Toc438202316)

[ОБРАЗЛОЖЕЊЕ](#_Toc438202317) [ФИНАНСИЈСКОГ ПЛАНА АГЕНЦИЈЕ ЗА](#_Toc438202318) [ПРИВРЕДНЕ РЕГИСТРЕ ЗА 2017. ГОДИНУ 6](#_Toc438202319)

[1.](#_Toc438202320) [ПРАВНИ ОСНОВ ЗА ДОНОШЕЊЕ](#_Toc438202321) [ФИНАНСИЈСКОГ ПЛАНА АГЕНЦИЈЕ 7](#_Toc438202322)

[2.](#_Toc438202323) [ПРАВНИ ОСНОВ ЗА ПЛАНИРАЊЕ](#_Toc438202324) [ПРИХОДА И РАСХОДА АГЕНЦИЈЕ 7](#_Toc438202325)

[3.](#_Toc438202326) [ОКВИР ЗА ФУНКЦИОНИСАЊЕ](#_Toc438202327) [АГЕНЦИЈЕ ЗА ПРИВРЕДНЕ РЕГИСТРЕ 8](#_Toc438202328)

[4.](#_Toc438202329) [ДЕЛАТНОСТ АГЕНЦИЈЕ 8](#_Toc438202330)

[ПЛАН ПРИХОДА И РАСХОДА АГЕНЦИЈЕ 10](#_Toc438202331)

[5.](#_Toc438202332) [ПРИХОДИ 10](#_Toc438202333)

[6.](#_Toc438202334) [РАСХОДИ 15](#_Toc438202335)

[СТРУКТУРА И ОБИМ РАСХОДА 16](#_Toc438202336)

[7.](#_Toc438202337) [ПЛАН РЕЗУЛТАТА ПОСЛОВАЊА И РАСПОДЕЛА ДОБИТИ 25](#_Toc438202338)

[8.](#_Toc438202339) [УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА 25](#_Toc438202340)

[*Прилог1*](#_Toc438202341) [ПРОЈЕКЦИЈА БИЛАНСА СТАЊА 28](#_Toc438202342)

[*Прилог 2.*](#_Toc438202343) [ПРОЈЕКЦИЈА НОВЧАНИХ ТОКОВА 29](#_Toc438202344)

# ФИНАНСИЈСКИ ПЛАН

# АГЕНЦИЈЕ ЗА ПРИВРЕДНЕ РЕГИСТРЕ ЗА 2017. ГОДИНУ

**1.** Укупни **приход** Агенције за привредне регистре (у даљем тексту: Агенција) за 2017. годину планиран је по врстама прихода у следећим износима:

*(у хиљадама динара)*

|  |  |  |
| --- | --- | --- |
| **Конто** | **ПРИХОДИ** | **Износ** |
| **659** | **Приходи по основу непосредно пружених јавних услуга по регистрима** | **948.460** |
|  | Регистар привредних субјеката | 454.000 |
|  | Регистар финансијског лизинга | 53.000 |
|  | Регистар заложног права | 110.500 |
|  | Централна евиденција обједињених процедура | 75.000 |
|  | Регистар удружења и Регистар страних удружења | 34.020 |
|  | Регистар спортских удружења | 13.500 |
|  | Регистар туризма | 6.500 |
|  | Регистар медија | 2.500 |
|  | Регистар финансијских извештаја | 190.000 |
|  | Регистар стечајних маса | 320 |
|  | Регистар судских забрана | 100 |
|  | Регистар задужбина и фондација и Регистар представништава страних задужбина и фондација | 1.300 |
|  | Регистар комора | 20 |
|  | Регистар понуђача | 7.500 |
|  | Регистар уговора о финансирању пољопривредне производње | 100 |
|  | Централна евиденција привремених ограничења права лица регистрованих у Агенцији за привредне регистре | 100 |
| **659** | **Приходи по основу издавања регистрованих података** | **77.000** |
|  | * из Регистра финансијских извештаја и података о бонитету правних лица и предузетника | 60.000 |
|  | * из осталих регистара | 17.000 |
| **641** | **Приходи од укидања одложених прихода по основу донација** | **18.000** |
| **612,679,662** | **Остали приходи** | **1.000** |
|  | **УКУПНИ ПРИХОД** | **1.044.460** |
| **495** | ***Одложени приходи и примљене донације*** | **61.400** |
|  | ***УКУПНИ ПРИХОД И ПРИМЉЕНЕ ДОНАЦИЈЕ*** | **1.105.860** |

**2.** Укупно планиране **расходе Агенције** за 2017. годину чине следеће ставке:

*(у хиљадама динара)*

| **Конто** | **РАСХОДИ** | **Износ** |
| --- | --- | --- |
| 512 | Трошкови осталог материјала | 19.660 |
| 513 | Трошкови горива и енергије | 20.800 |
| 514 | Трошкови резервних делова | 2.200 |
| 515 | Трошкови једнократног отписа алата и инвентара | 2.900 |
| 520 | Трошкови зарада и накнада зарада (бруто) | 535.500 |
| 521 | Трошкови пореза и доприноса на зараде и накнада на терет послодавца | 96.000 |
| 522 | Трошкови накнада по уговору о делу | 1.100 |
| 523 | Трошкови накнада по ауторским уговорима | 150 |
| 524 | Трошкови накнада по уговору о привременим и повременим пословима | 14.600 |
| 525 | Tрошкови накнада по другим уговорима | 900 |
| 526 | Трошкови накнада члановима Управног одбора | 3.120 |
| 529 | Остали лични расходи и накнаде | 23.040 |
| 531 | Трошкови транспортних услуга (ПТТ и друге услуге) | 24.772 |
| 532 | Трошкови услуга одржавања основних средстава | 27.950 |
| 533 | Трошкови закупнина | 15.550 |
| 539 | Трошкови осталих услуга | 2.600 |
| 540 | Трошкови амортизације | 85.000 |
| 545 | Трошкови резервисања за накнаде и друге бенефиције запослених | 3.000 |
| 549 | Остала дугорочна резервисања | 1.000 |
| 550 | Трошкови непроизводних услуга | 64.128 |
| 551 | Трошкови репрезентације | 1.800 |
| 552 | Трошкови премија осигурања | 5.000 |
| 553 | Трошкови платног промета | 1.600 |
| 554 | Трошкови чланарина | 2.350 |
| 555 | Трошкови пореза | 3.800 |
| 559 | Остали нематеријални трошкови | 66.230 |
| 562 | Расходи камата | 200 |
| 563 | Негативне курсне разлике | 100 |
| 570 | Губици по основу расходовања и отписа сталних средстава | 500 |
| 576 | Расходовање залиха материјала | 50 |
| 579 | Остали непоменути расходи | 1.730 |
| 581 | Обезвређење нематеријалних улагања | 200 |
| 592 | Расходи по основу исправке рачуноводствених грешака из ранијих година које нису материјално значајне | 500 |
| **УКУПНО РАСХОДИ** | | **1.028.030** |

**3. Резултат пословања**

*(у хиљадама динара)*

|  |  |
| --- | --- |
| **ПЛАНИРАНИ РЕЗУЛТАТ ПОСЛОВАЊА (1-2)** | **Износ** |
| **Нето добитак** | **16.430** |

**4.** **Улагања у сталну имовину**

*(у хиљадама динара)*

|  |  |
| --- | --- |
| **ПЛАНИРАНА УЛАГАЊА И ПОВЕЋАЊЕ СТАЛНЕ ИМОВИНЕ** | **Износ** |
| **Улагање у сталну имовину из сопствених средстава – из расположиве добити и амортизације** | **22.940** |
| **Повећање сталне имовине из средстава донације** | **61.400** |
| **Повећање сталне имовине из других извора** | **10.500** |

**5.** Управни одбор Агенције може извршити преусмеравање планираних средстава са позиција расхода и издатака у висини до 5% вредности планске позиције са које се врши преусмеравање. Преусмеравање се не може вршити у корист позиција трошкова зарада (конто 520 и 521).

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-11-1/17

Београд, 07.03.2017.

# ОБРАЗЛОЖЕЊЕ

# ФИНАНСИЈСКОГ ПЛАНА АГЕНЦИЈЕ ЗА

# ПРИВРЕДНЕ РЕГИСТРЕ ЗА 2017. ГОДИНУ

**УВОД**

|  |  |  |
| --- | --- | --- |
| **1.** |  | **ПРАВНИ ОСНОВ ЗА ДОНОШЕЊЕ**  **ФИНАНСИЈСКОГ ПЛАНА АГЕНЦИЈЕ** |

Правни основ за доношење финансијског плана Агенције за привредне регистре (у даљем тексту: Агенција) садржан је у одредбама чланова 6 и 8. Закона о Агенцији за привредне регистре („Службени гласник РС”, бр. 55/04, 111/09 и 99/11), којим је утврђено да Управни одбор Агенције усваја годишњи финансијски план Агенције и исти на основу одредби члана 42. Закона о јавним Агенцијама („Службени гласник РС”, бр. 18/05 и 81/05-исправка) доставља оснивачу-Влади Републике Србије на сагласност до 15. децембра текуће године за наредну пословну годину.

|  |  |  |
| --- | --- | --- |
| **2.** |  | **ПРАВНИ ОСНОВ ЗА ПЛАНИРАЊЕ**  **ПРИХОДА И РАСХОДА АГЕНЦИЈЕ** |

Правни основ за планирање прихода и расхода Агенције садржан је у одредбама чланова 5. и 6. Закона о Агенцији за привредне регистре („Службени гласник РС”, бр. 55/04, 111/09 и 99/11) којим је регулисано: да се Финансијским планом на који сагласност даје Влада процењују укупни приходи, расходи и улагања у развој Агенције из вишка прихода над расходима; да се средства за рад Агенције обезбеђују из прихода које Агенција оствари по основу обављања своје надлежности, донација, прилога и спонзорстава домаћих и страних правних и физичких лица и других извора финансирања у складу са законом и да се, уколико Агенција не оствари планиране приходе по основу обављања послова из своје надлежности, недостајућа средства за њено пословање обезбеђују из буџета Републике Србије.

На планирање прихода, расхода и расподелу резултата пословања примењују се у одређеним сегментима и одредбе Закона о буџетском систему („Службени гласник РС”, бр. 54/08, 73/10, 101/10, 101/11, 93/12, 62/13, 63/13, исправка 108/13,142/14, 68/15, 103/15 и 99/16 ) и Закона о буџету Републике Србије („Службени гласник РС", бр. 99/16) и друга акта Владе Републике Србије.

У складу са одредбама Закона о јавним Агенцијама („Службени гласник РС”, бр. 18/05 и 81/05-исправка), мишљењем добијеним од Министарства финансија - Управе за Трезор број: 350/2005-06/31 од 24.11.2005. године и одредбама члана 6. став 7. Закона о Агенцији за привредне регистре („Службени гласник РС”, број 54/04, 111/09 и 99/11) Агенција своје финансијске извештаје саставља у складу са Законом о рачуноводству („Службени гласник РС”, 62/13) и према Правилнику о Контном оквиру и садржини рачуна у Контном оквиру за привредна друштва, задруге и предузетнике („Службени гласник РС”, бр. 95/2014). Сходно томе, при изради овог финансијског плана Агенције, коришћена је економска класификација утврђенаКонтним оквиром за привредна друштва, задруге и предузетнике.

|  |  |  |
| --- | --- | --- |
| **3.** |  | **ОКВИР ЗА ФУНКЦИОНИСАЊЕ**  **АГЕНЦИЈЕ ЗА ПРИВРЕДНЕ РЕГИСТРЕ** |

*Законом о Агенцији за привредне регистре* („Службени гласник РС”, бр. 55/04, 111/09 и 99/11) основана је Агенција као правно лице и утврђени су статус, седиште, послови, средства за оснивање и рад Агенције као и органи Агенције*,* док су оснивање, начин и делокруг рада и надлежност за вођење сваког појединачног регистра у оквиру Агенције утврђени посебним законима. *Законом о поступку регистрације у Агенцији за привредне регистре* („Службени гласник РС, бр. 99/11 и 83/14) прописан је поступак регистрације, чувања и објављивања регистрованих података и докумената који су предмет регистрације односно евидентирања. На рад Агенције за привредне регистре, примењују се и одредбе *Закона о јавним агенцијама* („Службени гласник РС”, бр. 18/05 и 81/05-исправка).

На основу овлашћења из Закона о Агенцији, Управни одбор уз сагласност Владе прописује врсту, висину и начин плаћања накнада кроз: Одлуку о накнадама за послове регистрације и друге услуге које пружа Агенција за привредне регистре („Службени гласник РС, бр. 119/13, 138/14, 45/15, 106/15, 31/16 и 60/16 ), Одлуку о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Службени гласник РС, бр. 56/12), Одлуку о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Службени гласник РС, бр. 56/11) и Методологију за давање података у електронској форми („Службени гласник РС, бр. 68/12).

Ради остваривања своје надлежности, у оквиру Агенције су у складу са Законом и Статутом Агенције образоване организационе јединице изван седишта Агенције: у Новом Саду, Крагујевцу, Нишу, Панчеву, Суботици, Зрењанину, Ваљеву, Лесковцу, Пожаревцу, Краљеву, Ужицу, Зајечару и Косовској Митровици.

Агенција је члан Форума европских привредних регистара, (*ECRF),* члан Европског привредног регистра (*European Business Registers-EBR-а*) и Међународног удружења комерцијалних администратора (IACA / USA – Canada).

|  |  |  |
| --- | --- | --- |
| **4.** |  | **ДЕЛАТНОСТ АГЕНЦИЈЕ** |

Пословање Агенције је тесно повезано и условљено стањем и променама у привредном, економском и институционално-правном амбијенту Србије, мерама Владе и ресорних министарстава, које детерминишу услове и оквире пословања Агенције и развојем информационих технологија, имајући у виду да Агенција води електронску базу регистрованих података.

Од оснивања односно од 2005. године, Агенција je била у непрекидној доградњи и развоју тако да тренутно води 20 регистара и евиденција у складу са посебним законима.

Након успостављања **Регистра привредних субјеката** на основуЗаконa о привредним друштвима („Сл гласник РС,” број 125/04) , **Регистра заложног права на покретним стварима и правима** на основуЗакона о заложном праву на покретним стварима уписаним у регистар („Сл гласник РС,” број 57/03 и 61/05) **и Регистра финансијског лизинга** на основуЗаконa о финансијском лизингу **(**,,Сл гласник РС,” број 55/03 и 61/05,) који су отпочели са радом 2005. године, до краја 2016 годинекао јединствене централизоване базе података успостављени су на основу посебних закона следећи регистри :

* **Регистар удружења** (Закон о удружењима „Сл гласник РС,” број 51/2009), који је отпочео са радом 22 .10. 2009. године;
* **Регистар страних удружења** (Закон о удружењима ,,Сл. гласник РС,” број 51/2009), који је отпочео са радом 22.10.2009. године;
* **Регистар јавних гласила** (Закон о изменама и допунама Закона о јавном информисању (,,Сл. гласник РС”, 71/09), који је отпочео са радом 14.10.2009. године у складу са Законом о јавном информисању и медијима (,,Сл. гласник РС”, брoj 83/14) прерастао је у **Регистар медија** у 2015. години.
* **Регистар туризма** (Закон о туризму ,,Сл .гласник РС ”, број 36/09) који је отпочео са радом у јануару 2010. године;
* **Регистар финансијских извештаја**,( Закон о изменама и допунама Закона о рачуноводству и ревизији (,,Сл .гласник РС”, број 111/09), који је отпочео са радом почетком 2010. године. У 2016. години, у складу са Законом о рачуноводству (,,Сл. гласник РС”, број 62/13) посао пријема, обраде и објављивања финансијских извештаја за 2015. годину у потпуности је реализован за све обвезнике кроз нови информациони систем за електронски пријем, обраду и објављивање финансијских извештаја применом квалификованог електронског потписа;
* **Регистар стечајних маса** према Закону о стечају („Службени гласник РС”, брoj 104/09), који је отпочео са радом почетком 2010. године.
* **Регистар мера и подстицаја регионалног развојa** (Закон о регионалном развоју ,, Сл. гласник РС”, број 51/09) и Уредба о Регистру мера и подстицаја регионалног развоја („Службени гласник РС”, број 93/10), који је отпочео са радом фебруара 2011. године;
* **Регистар задужбина и фондација и Регистар представништава страних задужбина и фондација,** у складу са Законом о задужбинама и фондацијама („Службени гласник РС”, број 88/2010), који је отпочео са радом 01.03.2011. године;
* **Регистар удружења, друштава и савеза у области спорта**, у складу са Законом о спорту („Службени гласник РС”, број 24/2011) који је отпочео са радом 23. септембра 2011. године;
* **Подрегистар лизинга непокретности,** по основу примене **Закона о изменама и допунама закона о финансијском лизингу** („Службени гласник РС”, број 31/2011);
* **Регистар судских забрана,** који је успостављен 17. септембра 2011. године на основу решења из Закона о извршењу и обезбеђењу(„Службени гласник РС”, број 31/2011);
* **Регистар комора** који је успостављен у 2013. години у складу са Законом оизменама и допунама Закона о привредним коморама(,,Сл**.** гласник РС”, брoj 36/09);
* **Регистар понуђача** који је успостављен 1. септембра 2013. године у складу са Законом о јавним набавкама (**,,**Сл**.** гласник РС”, брoj 124/12);
* **Регистар факторинга** који је успостављен 22. октобра 2013. године у складу са Законом о факторингу (**,,**Сл**.** гласник РС”, брoj 62/13);
* **Регистар уговора о** финансирању пољопривреднe производње сходно Закону о финансирању и обезбеђењу финансирања пољопривредне производње („Службени Гласник РС” 128/14), који је почео са радом 1. јуна 2015. године;
* **Централна евиденција,** привремених ограничења права лица регистрованих у Агенцији за привредне регистре, која је отпочела са радом 01.06.2016. године.
* **Централна евиденција** обједињених процедура у складу са Законом о планирању и изградњи („Службени Гласник РС” бр. 132/14), која је отпочела са радом 01.01.2016. године.

Уз вођење ових регистара и евиденција, Агенција обезбеђује и **Сервис дневних статусних и других промена правних и физичких лица** регистрованих у Агенцији за потребе пословних банака, у складу са Законом о изменама и допунама Закона о платном промету („Службени гласник РС”, број 31/2011) и Одлуком о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Службени гласник РС”, број 56/2011).

**ПЛАН ПРИХОДА И РАСХОДА АГЕНЦИЈЕ**

|  |  |  |
| --- | --- | --- |
| **5.** |  | **ПРИХОДИ** |

Приходи Агенције за 2017. годину планирани су у укупном износу од 1.044,5 мил. динара, од чега се на приходе по основу услуга из делокруга основне делатности односи 1.025,5 мил. динара, а на приходе од укидања одложених прихода и примљених донација и остале приходе 19,0 мил. динара. Приходи по основу услуга регистрације и других услуга регистара износе 948,5 мил. динара, а по основу издавања регистрованих статусних и других података и података о бонитету правних лица и предузетника 77,0 мил. динара.

Приходи Агенције за 2017. годину планирани су за 1,6% изнад очекиваних прихода за 2016 годину.

Приходи су планирани на основу активности утврђених Програмом рада Агенције за 2017. годину имајући у виду посебно:

* процену остварења прихода до краја 2016. године, у укупном износу од око 1.028,4 мил. динара,
* чињеницу да нису кориговане накнаде за пружање услуга за 2017. годину и
* процену да се неће значајније повећати број захтева за пружање јавних услуга.

**Одложени приходи и донације**

На основу Меморандума о разумевању између Владе Републике Србије и Европске банке за обнову и развој (ЕБРД) планирано је да у 2017. години отпочне израда и успостављање регионалног регистарског портала региона Западног Балкана из средстава донације ЕБРД у износу од 390.000 евра ( 48,4 мил. динара)

**СТРУКТУРА ПРИХОДА ПО РЕГИСТРИМА**

**План прихода за 2017. годину са проценом остварења за 2016. годину**

*- у**мил. динара*

|  | **ВРСТА ПРИХОДА ПО РЕГИСТРИМА** | **План за 2016. год.** | **Процена остварења за 2016. год.** | **План за 2017. год.** | **Индекс**  **5/3** | **Индекс**  **5/4** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| **1.** | ***Регистар привредних субјеката-*** Приходи од услугарегистрације и других услуга Регистра | **496,0** | **447,0** | **454,0** | **92** | **102** |
|  | * *за привредна друштва* | *318,0* | *305,0* | *310,5* | *98* | *102* |
|  | * *за предузетнике* | *178,0* | *142,0* | *143,5* | *81* | *101* |
| **2.** | ***Регистар туризма-*** Приходи од услугарегистрације и других услуга регистра | **5,5** | **4,6** | **6,5** | **118** | **141** |
| **3.** | ***Регистар медија*** *-* Приходиод услуга регистрације и других услуга регистра | **3,0** | **2,5** | **2,5** | **83** | **100** |
| **4.** | ***Регистар стечајних маса-***Приходи од услуга регистрације и других услуга регистра | **0,46** | **0,32** | **0,32** | **70** | **100** |
| **5.** | ***Централна евиденција привремених ограничења права лица регистрованих у Агенцији за привредне регистре*** -Приходи од услуга | **0,2** |  | **0,1** | **50** |  |
| **6.** | ***Регистар финансијског лизинга***- Приходи од услуга регистрације и других услуга регистра | **53,0** | **53,0** | **53,0** | **100** | **100** |
| **7.** | ***Регистар заложног права*** -Приходи од услуга регистрације и других услуга регистра | **115,0** | **106,0** | **110,5** | **96** | **104** |
| **8.** | ***Централна евиденција обједињених процедура -*** Приходи од услуга | **71,0** | **65,0** | **75,0** | **106** | **115** |
| **9.** | ***Регистар судских забрана*-**Приходи од непосредно пружених услуга регистрације и других услуга регистра | **0,1** | **0,1** | **0,1** | **100** | **100** |
| **10.** | ***Регистар финансијских извештаја*** | **175,0** | **198,0** | **190,0** | **109** | **96** |
| **11.** | ***Регистар удружења и страних удружења* -** Приходи од непосредно пружених јавних услуга | **30,1** | **34,0** | **34,02** | **113** | **100** |
| **12.** | ***Регистар спортских удружења-*** Приходи од непосредно пружених услуга регистрације и других услуга регистра | **12,0** | **13,5** | **13,5** | **113** | **100** |
| **13.** | ***Регистар фондација и задужбина-***Приходи од непосредно пружених услуга регистрације и других услуга регистра | **1,3** | **1,5** | **1,3** | **100** | **87** |
| **14.** | ***Регистар комора-*** Приходи од непосредно пружених услуга регистрације и других услуга регистра | **0,05** | **0,08** | **0,02** | **40** | **25** |
| **15.** | ***Регистар понуђача-*** Приходи од непосредно пружених услуга регистрације и других услуга регистра | **11,5** | **7,5** | **7,5** | **65** | **100** |
| **16.** | ***Регистар уговора о финансирању пoљопривредне производње-*** Приходи од непосредно пружених услуга регистрације и других услуга регистра | **6,0** | **0,1** | **0,1** |  | **100** |
| **17.** | ***Приходи по основу издавања регистрованих података*** | **89,0** | **76,3** | **77,0** | **87** | **101** |
|  | * из Регистра финансијских извештаја и података о бонитету правних лица и предузетника | 71,0 | 60,0 | 60,0 | 85 | 100 |
| * из осталих регистара | 18,0 | 16,3 | 17,0 | 94 | 104 |
| **18.** | ***Приходи од укидања одложених прихода по основу донација*** | **32,0** | **18,0** | **18,0** | **56** | **100** |
| **19.** | ***Остали приходи*** | **0,6** | **1,0** | **1,0** | **167** | **100** |
| **СВЕГА ПРИХОДИ:** | | **1.101,8** | **1.028,4** | **1.044,5** | **95** | **102** |

**1. Регистар привредних субјеката**

Укупни приход Регистра привредних субјеката у 2017. години по основу непосредног пружања јавних услуга планиран је у износу **од 454,0** мил. динара и то од услуга регистрације привредних друштава 310,5 мил. динара и од услуга регистрације предузетника 143,5 мил. динара.

Приход Регистра планиран је за 2% изнад нивоа очекиваног прихода за 2016. годину као резултат процене да раст броја предмета везаних за регистрацију оснивања, промена и брисања привредних субјеката у 2017. години неће знатније довести до повећања прихода регистра с обзиром на очекивани пад броја издавања разних потврда и извода статусних података из делокруга регистра, за које се наплаћују накнаде.

По основу издавања регистрованих статусних података електронским путем и путем Web сервиса пословним банкама и другим корисницима, који се највећим делом односе на податке из Регистра привредних субјеката планиран је приход од 17,0 мил. динара.

Планирани приходи Регистра у укупним приходима Агенције учествују са 45,1%.

**2. Регистар туризма**

Процењује се да ће приход по основу услуге Регистра износити 6,5 мил. динара, што је у односу на процењено остварење за 2016. годину више за преко 40%. Повећање прихода је планирано на бази очекиване повећане активности овог регистра.

**3. Регистар медија**

По основу услуга Регистра медија планиран је приход у износу од 2,5 мил. динара, што је на нивоу процењеног остварења за 2016. годину.

**4. Регистар стечајних маса**

Приход по основу регистрације стечајних маса планиран je у износу од 0,3 мил. динара.

**5. Централна евиденција привремених ограничења права лица регистрованих у Агенцији за привредне регистре**

Приход Централне евиденције привремених ограничења права лица регистрованих у Агенцији за привредне регистре, који је отпочео са радом у 2016. години планиран је у износу од 0,1 мил. динара на основу очекиваног броја захтева за издавање потврда.

**6. Регистар финансијског лизинга**

Приход од услуга регистрације уговора о финансијском лизингу и других услуга Регистра у 2017. години, у износу од 53,0 мил. динара, планиран је на нивоу очекиваног остварења за 2016. годину, на основу процене да ће прилив захтева за поступање бити на нивоу захтева у 2016. години.

Приход Регистра финансијског лизинга учествује у укупним приходима Агенције са 5,1%.

**7. Регистар заложног права на покретним стварима и правима**

Планирани приход од пружања услуга регистрације заложног права на покретним стварима и правима и других услуга овог регистра у износу од 110,5 мил. динара већи је за 4 % у односу на процењено остварење за 2016. годину.

Повећање планираних прихода Регистра заснива се на процени извесног раста броја предмета регистрације по основу уписа заложних права на име уговора о залози који ће представљати обезбеђење уговора о пољопривредном финансирању.

Приход регистра заложног права учествује у укупним приходима Агенције са 10,6%.

**8. Централна евиденција обједињених процедура**

Приходи по основу накнада за услуге Централне евиденције обједињених процедура, планирани су у износу од 75,0 мил. динара, што је за 15% више од очекиваног остварења за 2016 годину, на основу процене да ће се број захтева за издавање грађевинских дозвола у 2017. години знатније повећати.

**9. Регистар судских забрана**

Приход овог Регистра планиран је у износу од 0,1 мил. динара.

**10. Регистар финансијских извештаја**

По основу услуга обраде и објављивања финансијских извештаја планиран је приход у укупном износу од 190,0 мил. динара, што је за 4% мање у односу на процењено остварење прихода овог регистра за 2016. годину. Смањење прихода у односу на 2016. годину је планирано полазећи од чињенице да је у 2016. години пренето за поступање знатно више финансијских извештаја из 2014. године, који су окончани у 2016. години, него што ће то бити са финансијским извештајима из 2015. године.

Полазећи од очекивања да ће се услуге издавање података из финансијских извештаја, издавање оцена о бонитету и скорингу привредних субјеката и пружање других услуга Регистра по захтевима корисника, у складу са законом, задржати на нивоу остварења у 2016. години, за 2017. годину планиран је приход у износу од 60,0 мил. динара.

У укупним планираним приходима Агенције учешће овог Регистра износи 23,9%.

**11. Регистар удружења и Регистар страних удружења**

Приход од услуга регистрације удружења и страних удружења и других законом дефинисаних услуга ових регистара планиран је у износу од 34,0 мил. динара, што је на нивоу очекиваног остварења за 2016. годину.

У укупним планираним приходима Агенције учешће прихода овог регистра износи 3,3%.

**12. Регистар спортских удружења**

По основу услуга регистрације спортских удружења планиран је приход у износу од 13,5 мил. динара што је на нивоу очекиваног остварења прихода за 2016. годину.

У укупним планираним приходима Агенције учешће прихода овог регистра износи 1,3%.

**13. Регистар фондација и задужбина** **и представништава страних фондација и задужбина**

Приход Регистра фондација и задужбина планиран је у укупном износу од 1,3 мил. динара, што је за 13% ниже од нивоа очекиваног остварења за 2016. годину

**14. Регистар комора**

Приход Регистра комора планиран је у износу од 0,02 мил. динара.

**15. Регистар понуђача**

Приход Регистра понуђача планиран је на основу процене обима услуга у 2017. години у износу од 7,5 мил. динара, што је на нивоу очекиваног остварења за 2016. годину.

**16. Регистар уговора о финансирању пољопривредне производње**

Приход овог регистра планиран је у износу од 0,1 мил. динара. Симболично остварење прихода овог регистра у 2016. години је резултат изостанка масовнијег закључивања уговора о финансирању пољопривредне производње, што се очекује и у 2017. години.

**17. Приход по основу укидања одложених прихода од донација**

Приход од укидања одложених прихода од донација у висини обрачунатих трошкова амортизације сталних средстава (софтвера и хардвера) добијених односно финансираних из средстава донације планиран је у износу од 18,0 мил. динара. Овај приход планиран је на нивоу процењеног остварења за 2016. годину. У укупним планираним приходима Агенције приходи по овом основу учествују са 1,7%.

**18. Остали приходи**

Остали приходи у износу од 1,0 мил. динара односе се на приходе од продаје старог папира, курсне разлике и остале приходе.

|  |  |  |
| --- | --- | --- |
| **6.** |  | **РАСХОДИ** |

При планирању расхода пошло се од процењеног обима и структуре расхода извршених у 2016. години, као и потребе да се обезбеде средства за покриће најнеопходнијих функционалних трошкова за рад постојећих регистара, односно новоуспостављених функција

Укупни расходи Агенције за2017. годину за реализацију услуга предвиђених Програмом рада за 2017. годину планирани су у износу од 1.028,0 мил. динара, што је за 2 % испод нивоа планираних расхода за 2016. годину (1.053,9 мил. динара), односно за 11% изнад процењеног остварења расхода за 2016. годину.

***На исказани раст планираних трошкова у 2017. години, у односу на остварене трошкове у 2016. години, утицало је неколико битних фактора, а пре свега***:

* *Раст цена улазних компоненти планираних трошкова пословања;*
* *Повећање сталне имовине* у 2016 години (пре свега по основу увођења нове надлежности - вођење Централне евиденције обједињених процедура и по основу улагања у зграду Архиве) које има за последицу повећање трошкова одржавања сталних средстава, трошкова осигурања и амортизације сталних средстава у 2017. години;
* *смањење броја запослених и одсуства запослених због боловања и других основа током 2016. године, која су се одразила на ниже остварење трошкова зарада у 2016. години и*
* *пренети ефекти пријема нових радника у децембру 2016. године (у оквиру дозвољеног броја запослених), чије зараде ће у пуном износу да терете трошкове пословања у 2017. години.*

**СТРУКТУРА И ОБИМ РАСХОДА**

*(у хиљадама динара)*

| ***Конто*** | ***Врста расхода*** | ***План за 2016. годину*** | ***Процена остварења за 2016. годину*** | ***План за 2017. годину*** | ***Индекс***  ***5/3*** | ***Индекс***  ***5/4*** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| **51** | **ТРОШКОВИ МАТЕРИЈАЛА** | **52.210** | **41.305** | **45.560** | **87** | **110** |
| 512 | Трошкови осталог материјала | 22.050 | 17.400 | 19.660 | 89 | 113 |
| 513 | Трошкови горива и енергије | 20.800 | 17.705 | 20.800 | 100 | 117 |
| 514 | Трошкови резервних делова | 3.100 | 1.300 | 2.200 | 71 | 169 |
| 515 | Трошкови једнократног отписа алата и инвентара | 6.260 | 4.900 | 2.900 | 46 | 59 |
| **52** | **ТРОШКОВИ ЗАРАДА, НАКНАДА ЗАРАДА И ОСТАЛИ ЛИЧНИ РАСХОДИ** | **689.880** | **639.557** | **674.410** | **98** | **105** |
| 520 | Трошкови зарада и накнада зарада (бруто) | 534.500 | 510.987 | 535.500 | 100 | 105 |
| 521 | Трошкови пореза и доприноса на зараде и накнада на терет послодавца | 95.700 | 91.500 | 96.000 | 100 | 105 |
| 522 | Трошкови накнада по уговору о делу | 1.100 | 1.100 | 1.100 | 100 | 100 |
| 523 | Трошкови накнада по ауторским уговорима | 150 |  | 150 | 100 |  |
| 524 | Трошкови накнада по уговору о привременим и повременим пословима | 30.000 | 12.000 | 14.600 | 49 | 122 |
| 525 | Tрошкови накнаде по другим уговорима | 900 | 700 | 900 | 100 | 129 |
| 526 | Трошкови накнада члановима Управног одбора | 3.120 | 3.120 | 3.120 | 100 | 100 |
| 529 | Остали лични расходи и накнаде | 24.410 | 20.150 | 23.040 | 94 | 114 |
| **53** | **ТРОШКОВИ ПРОИЗВОДНИХ УСЛУГА** | **68.320** | **58.300** | **70.872** | **104** | **122** |
| 531 | Трошкови транспортних услуга (ПТТ и друге услуге) | 25.750 | 21.850 | 24.772 | 96 | 113 |
| 532 | Трошкови услуга одржавања основних средстава | 26.700 | 21.350 | 27.950 | 105 | 131 |
| 533 | Трошкови закупнина | 13.550 | 13.000 | 15.550 | 115 | 120 |
| 539 | Трошкови осталих услуга | 2.320 | 2.100 | 2.600 | 112 | 124 |
| **54** | **ТРОШКОВИ АМОРТИЗАЦИЈЕ И РЕЗЕРВИСАЊА** | **93.500** | **80.000** | **89.000** | **96** | **111** |
| 540 | Трошкови амортизације | 86.000 | 75.000 | 85.000 | 99 | 113 |
| 545 | Резервисања за накнаде запослених | 6.500 | 5.000 | 3.000 | 46 | 60 |
| 549 | Остала дугорочна резервисања | 1.000 |  | 1.000 |  | 100 |
| **55** | **НЕМАТЕРИЈАЛНИ ТРОШКОВИ** | **145.767** | **107.000** | **144.907** | **99** | **135** |
| 550 | Трошкови непроизводних услуга | 66.720 | 41.750 | 64.127 | 96 | 154 |
| 551 | Трошкови репрезентације | 1.580 | 1.250 | 1.800 | 114 | 144 |
| 552 | Трошкови премија осигурања | 5.000 | 3.100 | 5.000 | 100 | 161 |
| 553 | Трошкови платног промета | 3.800 | 900 | 1.600 | 42 | 178 |
| 554 | Трошкови чланарина | 2.250 | 2.075 | 2.350 | 104 | 113 |
| 555 | Трошкови пореза | 3.800 | 3.450 | 3.800 | 100 | 110 |
| 559 | Остали нематеријални трошкови | 62.617 | 54.475 | 66.230 | 106 | 122 |
| **56** | **ФИНАНСИЈСКИ РАСХОДИ** | **300** | **25** | **300** | **100** |  |
| 562 | Расходи камата | 200 | 5 | 200 | 100 |  |
| 563 | Негативне курсне разлике | 100 | 20 | 100 | 100 |  |
| **57** | **ОСТАЛИ РАСХОДИ** | **2.280** | **1.150** | **2.280** | **100** | **198** |
| 570 | Губици по основу расходовања и отписа сталних средстава | 500 | 300 | 500 | 100 | 167 |
| 576 | Расходи по основу расходовања залиха материјала и робе | 50 |  | 50 | 100 |  |
| 579 | Остали непоменути расходи | 1.730 | 850 | 1.730 | 100 | 204 |
| **58** | **РАСХОДИ ПО ОСНОВУ ОБЕЗВРЕЂЕЊА ИМОВИНЕ** | **200** |  | **200** | **100** |  |
| 581 | Обезвређење нематеријалних улагања | 200 |  | 200 | 100 |  |
| **59** | **ИСПРАВКЕ ГРЕШАКА ИЗ РАНИЈИХ ПЕРИОДА** | **1.500** | **1.500** | **500** | **33** | **33** |
| 592 | Расходи, ефекти исправке грешака из ранијих периода које нису материјално значајне | 1.500 | 1.500 | 500 | 33 | 33 |
| **СВЕГА РАСХОДИ** | | **1.053.957** | **928.837** | **1.028.029** | **98** | **111** |

У структури укупних расхода Агенције најзначајнију ставку чине трошкови рада (трошкови зарада и накнада зарада, трошкови по уговорима са физичким лицима и остала лична примања) који су планирани у укупном износу од 674,4 мил. динара, што чини 65,6 % укупних расхода Агенције, односно 64,2 % укупних расхода и улагања у сталну имовину. У оквиру ове групе трошкова поред бруто зарада у износу од 535,5 мил. динара и доприноса на терет послодавца у износу од 96,0 мил. динара, значајни су и трошкови накнада за ангажовање извршилаца по привременим и повременим пословима који су планирани у износу од 14,6 мил. динара и остали лични расходи и накнаде запослених у износу од 23,0 мил. динара, који се највећим делом односе на накнаде за превоз запослених на посао и са посла, накнаде за службени пут у земљи и иностранству, солидарна давања и друго.

Поред расхода за запослене и остале трошкове рада, значајно учешће у расходима Агенције имају: трошкови амортизације сталних средстава у износу од 85,0 мил. динара; трошкови материјала, ситног инвентара, резервних делова, горива и енергије, који су планирани у износу од 45,6 мил. динара; трошкови по основу уплате разлике зараде у буџет Републике на основу Закона о привременом уређивању основица за обрачун и исплату плата, зарада и других сталних примања код корисника јавних средстава („Службени гласник РС”, број 116/14) у износу од 53,0 мил. динара; трошкови непроизводних услуга у износу од 63,9 мил. динара; трошкови одржавања опреме у износу од 27,9 мил. динара; трошкови ПТТ услуга и других транспортних услуга у износу од 24,8 мил. динара; трошкови закупа пословног простора у износу од 15,5 мил. динара и друго.

*У наставку се даје сажет преглед основних група расхода Агенције планираних за 2017. годину:*

|  |  |  |  |
| --- | --- | --- | --- |
| **Трошкови материјала, горива и енергије** | **………….** | **45,6** | **мил. дин.** |

У оквиру ове групе расхода планирани су трошкови осталог материјала у износу од 19,7 мил. динара у који спадају: канцеларијски материјал, рачунарски материјал, графички материјал, материјал за експедицију пошиљки, материјал за одржавање пословног простора и за одржавања хигијене. Средства на овој позицији планирана су за 11% ниже од нивоа планираних за 2016. годину, а за 13% више од процењеног остварења за 2016. годину, највећим делом по основу очекивано већег трошења тонера за рад штампача и другог материјала као и материјала за хигијену у односу на претходну годину.

Планирани трошкови горива и енергије у износу од 20,8 мил. динара, на нивоу су планираних за 2016. годину и за 17% су већи од остварених у 2016. години. Повећање трошкова горива и енергије планирано је највећим делом по основу очекиваног повећања потрошње и цене електричне и грејне енергије .

Трошкови резервних делова планирани су у износу од 2,2 милиона динара, што је за 29% мање од планираних за 2016. годину, а за 69% више од остварених трошкова у 2016. години. Набавке резервних делова планиране су за поправку рачунарске опреме за коју је истекао гарантни рок, а чије одржавање није обухваћено уговорима о одржавању.

На позицији трошкова једнократног отписа алата и инвентара планирана је набавка инвентара и алата која терете трошкове пословања моментом стављања у употребу у износу од 2,9 мил. динара. У односу на остварене трошкове у 2016. години то је мање за 54%, а овим набавкама обезбеђује се неопходан инвентар за замену оштећеног и неупотребљивог инвентара.

|  |  |  |  |
| --- | --- | --- | --- |
| **Трошкови зарада, накнада зарада и остали трошкови рада** | **………….** | **674,4** | **мил. дин.** |

На име трошкова зарада, накнада, осталих личних примања и других трошкова рада запослених и ангажованих физичких лица по уговорима, планирана су укупна средства од 674,4 мил. динара, што је за 2% мање од нивоа планираних трошкова за 2016. годину, а за 5% више у односу на процењено остварење за 2016. годину.

**Трошкови зарада запослених у 2017. години** планирани су у износу од 631,5 мил. динара, од чега се на бруто зараде односи 535,5 мил. динара, а на доприносе на терет послодавца 96,0 мил. динара. Средства за бруто зараде запослених обухватају трошкове зaрада за редован рад и прековремени рад, накнаде зарада, топли оброк и регрес, као и доприносе и порезе из зарада запослених. У структури ових средстава планирана су средства за прековремени рад у износу до 0,2% укупно планираних средстава за бруто зараде, у складу са Законом о раду и Правилником о раду Агенције.

Маса средстава за зараде запослених планирана је полазећи од следећих прописа и вредности:

* Закона о раду („Службени гласник РС”, бр. 24/05, 61/05, 54/09, 32/13 и 75/14);
* Закона о утврђивању максималне зараде у јавном сектору („Службени гласник РС”, бр. 93/12);
* Правилника о раду број 10-5-19/14 од 22.09.2014. године;
* Закона о привременом уређивању основица за обрачун и исплату плата, зарада и других сталних примања код корисника јавних средстава („Службени гласник РС”,број 116/14);
* Правилника о унутрашњој организацији и систематизацији радних места;
* Укупног планираног броја запослених према Плану кадрова Агенције за 2017. годину, утврђеног Програмом рада Агенције за 2017. годину и
* Планиране вредности бруто основице за обрачун и исплату зарада у износу од 29.280,72 динара.

Планирана средства за зараде обухватају средства за пуно временско ангажовање 404 старозапослена радника на одређено и неодређено време и 5 новозапослених радника.

Полазећи од параметара за планирање нивоа зарада, утврђена маса средстава за зараде *старозапослених радника и за пословодство у 2017. години* износи 535,0 милиона динара. У односу на масу средстава која је теретила трошкове зарада у 2016. години, (Прилог: табеле 1. и 2.) то представља повећање од 4,7%, иако се вредност обрачунског бода није мењала, највећим делом услед чињенице:

* да се средства за зараде планирају за пуно ангажовање запослених, без умањења за евентуална боловања и одсуства која се не могу планирати. Накнаде зарада радника за које није обезбеђена замена за време одсуства нису теретиле трошкове зарада, што се одразило и на нижи ниво исплаћених зарада у 2016. години у односу на планиране зараде, односно на нижи ниво основице за поређење;
* да је дошло до смањења броја запослених у току 2016. години ( услед одласка у пензију и раскида радног односа);
* да су планирана одређена унапређења запослених у складу са захтевима процеса рада Агенције и
* да ангажовање новозапослених радника у 2016. години није теретило трошкове зарада током целе године, па се ефекат њиховог пријема на укупне зараде у пуној мери исказао у планираним трошковима зарада за 2017. годину, а не у трошковима зараде у 2016. години.

Планирана маса средстава за зараде новозапослених радника у износу од 0,5 мил. динара обезбеђује финансирање рада 5 нових извршилаца, који ће бити ангажовани крајем 2017. године (Прилог: табела 2). Агенција ће поднети образложени захтев за прибављање сагласности за повећање броја запослених.

У укупно планираним расходима Агенције од 1.028,0 мил. динара трошкови зарада запослених са доприносима на терет послодавца учествују са 61,8%.

**Трошкови ангажовања извршилаца ван радног односа, по привременим и повременим пословима за 2017 годину** предвиђени су у износу од укупно 14,6 мил. динара, што је за 51% мање од планираних, а за 22% више од остварених средстава за 2016. годину. Ангажовање ових извршилаца планирано је за потребе:

* реализације кампање пријема, контроле и обраде финансијских извештаја и података за статистичке потребе у оквиру Регистра финансијских извештаја;
* кампање сређивања архиве регистара Агенције и превођења докумената у електронску форму (скенирање), и друге послове који представљају подршку кампањама у регистрима и
* обављања других послова на нивоу Агенције, где је ангажовање извршилаца ван радног односа у складу са законом и економски оправдано.

**Средства за исплату** **осталих личних расхода запослених и накнада по уговорима са физичким лицима** планирана су у износу од **28,3** мил. динара, што је за 5 % мање од нивоа средстава планираних за ове намене у 2016. години, а за 12,9% више од процењеног остварења за 2016. годину. Ова средства су планирана за накнаду трошкова за: долазак и одлазак са посла, службена путовања у земљи и иностранству, отпремнине за одлазак у пензију, помоћи и давања радницима у складу са законом и општим актима Агенције, накнаде по уговорима о делу, по уговорима о ауторским правима, за рад чланова Управног одбора и за накнаде по другим уговорима. Планирано повећање броја запослених одражава се поред утицаја на повећање трошкова зарада и на повећање осталих личних расхода запослених.

У оквиру ових средстава ***остали лични расходи који се односе на*** накнаде трошкова превоза на посао и са посла, службена путовања, отпремнине и солидарна давања и јубиларне награде планирани су у износу од **23,0 мил. динара**, што је за 14,3 % више од остварених у 2016. години.

На име трошкова превоза на посао и са посла планирано је 14,5 мил. динара, што представља повећање од 11% у односу на процењено остварење за 2016. годину. Средства за отпремнине планирана су у оквиру трошкова осталих личних расхода у симболичном износу од 0,3 мил. динара, обзиром да се иста резервишу по МРС 19. Трошкови накнада за службена путовања у земљи и иностранству планирани су у већем износу од остварења у 2016. години, пре свега због учешћа представника Агенције у својству чланова преговарачких група у поступку приступања Републике Србије Европској Унији, присуства скупштинама удружења регистара, чији је Агенција члан, ангажовања на успостављању Регионалног регистарског портала региона Западног Балкана и подршке функционисању 13 организационих јединица Агенције. Трошкови солидарних и других давања односе се на помоћ запосленима по основу смртног случаја, дужег боловања и других случајева предвиђених Правилником о раду.

Структура појединих личних расхода дата је у следећем прегледу:

*-у мил. динара*

| ***Остали лични расходи*** | ***Процена остварења за 2016. годину*** | ***План за 2017. годину*** | ***Индекс***  ***(3/2)*** |
| --- | --- | --- | --- |
| *1* | *2* | *3* | *4* |
| **Трошкови превоза на посао** | 13,0 | 14,5 | 112 |
| **Накнаде за службена путовања** | 2,0 | 3,0 | 150 |
| **Отпремнине** |  | 0,3 |  |
| **Солидарна и друга давања** | 3,6 | 3,6 | 100 |
| **Јубиларне награде** | 1,6 | 1,6 | 100 |
| **Укупно:** | **20,2** | **23,0** | **114** |

***За накнаде по уговорима о делу, уговорима о ауторским делима и другим уговорима*** планирана су средства за ангажовање извршилаца на пословима која нису систематизована у акту о систематизацији послова Агенције у износу од 2,2 мил. динара. Структура накнада по појединим облицима уговора дата је у следећем прегледу:

*-у мил. динара*

| ***Врста уговора*** | ***Процена остварења за 2016. годину*** | ***План за 2017. Годину*** | | ***Индекс***  ***бруто***  ***накнаде***  ***(4/2)*** |
| --- | --- | --- | --- | --- |
| ***Укупна бруто накнада*** | ***Број***  ***лица*** | ***Укупна бруто накнада*** |
| *1* | *2* | *3* | *4* | *5* |
| **Уговори о делу и ауторски уговори** | 1,1 | 2 | 1,3 | 118 |
| **Остали уговори са физичким лицима** | 0,7 | 1 | 0,9 | 128 |
| **Укупно:** | **1,8** |  | **2,2** | **122** |

***На име накнада члановима Управног одбора*** планирана су средства од 3,1 мил. динара. Висина појединачних накнада не прелази дозвољени износ на основу критеријума утврђених *Закључком Владе 05 Број:120-4780/2008 од 6. новембра 2008. године. Планирана месечна нето накнада за рад председника и чланова управног одбора након умањења накнаде за 10% износи 32.776 динара, а бруто накнада 51.860 динара.*

|  |  |  |  |
| --- | --- | --- | --- |
| **Трошкови производних услуга** | **…………….** | **70,9** | **мил. дин.** |

Средства за покриће трошкова производних услуга у износу од 70,9 мил. динара, у укупним трошковима Агенције учествују са 6,9 %. Укупни трошкови производних услуга планирани су за 22% изнад очекиваног извршења у 2016. години.

У оквиру групе **трошкова транспортних услуга** у износу од 24,8 мил. динара, трошкови ПТТ услуга који се односе на трошкове телефона, интернет услуга и доставе поште планирани су у износу од 23,8 мил. динара, а трошкови транспорта у износу од 1,0 мил. динара.

**Трошкови услуга одржавања основних средстава** планирани су у висини од 28,0 мил. динара, од чега: за текуће одржавање зграде и опреме која припада згради 7,9 мил. динара; за одржавање рачунарске опреме, копир апарата, штампача и скенера 8,4 мил. динара, и за одржавања грејно расхладног система, лифтова, електро-инсталационе мреже, аутомобила и архивских регала 11,7 мил. динара.

Трошкови одржавања основних средстава планирани су за 31% више од процењеног остварења за 2016. годину имајући у виду повећане потребе за одржавањем опреме за коју је истекао гарантни рок.

У оквиру производних услуга планирани су и трошкови **закупа пословног простора** у износу од 15,5 мил. динара, што је више за 20% од процењеног остварења за 2016. годину , пре свега по основу додатног закупа архивског простора **и трошкови осталих услуга (**комуналне и остале производне услуге ) у износу од 2,6 мил. динара.

|  |  |  |  |
| --- | --- | --- | --- |
| **Трошкови амортизације и резервисања** | **…………….** | **89,0** | **мил. дин.** |

У оквиру ове групе трошкова планирани су трошкови амортизације у износу од 85,0 мил. динара као надокнадива вредност употребе основних средстава и нематеријалних улагања, што је за 13% изнад очекиваног остварења у 2016. години, због повећања вредности сталних средстава у 2016. години и планираног улагања у 2017. години.

Трошкови резервисања за отпремнине за одлазак у пензију планирани су у износу од 3,0 мил. динара, на основу параметара о дозвољеном расту зарада, висини референтне стопе НБС и других актуарских показатеља.

На позицији осталих дугорочних резервисања планирана су средства за покриће трошкова судских поступака за које није известан исход у износу од 1,0 мил. динара.

|  |  |  |  |
| --- | --- | --- | --- |
| **Нематеријални трошкови** | **…………….** | **144,7** | **мил. дин.** |

Средства ове групе трошкова у износу од око 144,7 мил. динара планирана су за покриће трошкова непроизводних услуга, трошкова репрезентације, трошкова платног промета, осигурања, пореза, чланарина, оглашавања и информисања и обавезе уплате у буџет Републике Србије разлике између обрачунатих зарада по планираној и умањеној основици за 10% у складу са Законом о привременом уређивању основице за обрачун и исплату плата, односно зарада и других сталних примања код корисника јавних средстава.

Укупно планирани трошкови непроизводних услуга за 2017. годину у односу на очекивано остварење у 2016. години, већи су за 35 % пре свега због, повећаних трошкова одржавања софтвера и набавке годишњих лиценци неопходних за рад софтвера регистара, очекиваног повећања трошкова физичко-техничког обезбеђења и одржавања и чишћења пословног простора и значајних трошкова стручне обуке запослених, посебно у Сектору информатике и развоја.

Највећи део трошкова непроизводних услуга, који су планирани у износу од 64,1 мил. динара односи се на:

* *трошкове услуга одржавања и измене функционалности постојећих софтверских програма и набавке годишњих софтверских лиценци* (у износу од 25,5 мил. динара),
* *трошкове обезбеђења и заштите имовине и* *услуга чишћења пословног простора и дератизације* (у износу од 21,4 мил. динара) и
* *трошкове накнада* за услуге које за потребе Агенције врше јединице локалне самоуправе у систему регистрације предузетника ( у износу од 6,8 мил. динара).

Поред тога, у оквиру ове групе трошкова планирана су и средства од укупно 10,4 мил. динара за следеће намене:

* услуге ревизије финансијских извештаја, услуге дизајнирања, израда студије унапређења пословања и стратегије развоја Агенције и акционог плана за његово спровођење и израда пројекта препарцелизације (5,7 мил. динара);
* стручно усавршавање и образовање и полагање стручних испита запослених (2,3 мил. динара).
* преводилачке и правне услуге (1,7 мил. динара) и
* остале услуге у износу од 0,7 мил. динара.

За **трошкове репрезентације** планирана су средства у износу од 1,8 мил. динара. Средства репрезентације планирана су пре свега за посете представника страних привредних регистара и низа догађаја са представницима медија у циљу представљања активности Агенције.

За **трошкове премија осигурања имовине и обавезног осигурања запослених, платног промета и чланарина** планирана су средства од 9,0 мил. динара. Трошкови осигурања опреме и запослених планирани су у износу од 5,0 мил. динара јер средства за ове намене нису предвиђена у плану Управе за заједничке послове Републичких органа. На име трошкова платног промета и чланства Агенције у асоцијацији Европског привредног регистра (*European Business Registers-EBR-а*), чланства у Европском форуму пословних регистара (*ECRF*) и чланства у НАЛЕД-у планирана су средства од 4,0 мил. динара.

На позицији **трошкова пореза** планирана су средства у износу од 3,8 мил. динара на име плаћања обавеза по основу Закона о запошљавању особа са инвалидитетом.

За **остале нематеријалне трошкове,** планирана су средства од 66,2 мил. динара, у оквиру којих средства за уплату у буџет Републике Србије по основу умањења зарада и других примања износе 53,0 мил. динара. Остали нематеријални трошкови (без обавеза за уплату у буџет) планирани су у износу од 13,2 мил. динара за потребе појачаног информисања јавности о примени законских решења и надлежности Агенције, пружања електронских услуга Агенције и друго. Поред оглашавања, у оквиру ових трошкова су планирани и трошкови претплате на стручне часописе, таксе и остали нематеријални трошкови.

|  |  |  |  |
| --- | --- | --- | --- |
| **Финансијски расходи** | **…………….** | **0,3** | **мил. дин.** |

Средства у висини од 0,3 мил. динара планирана су за покриће евентуалних камата по основу неблаговремено измирених обавеза и курсних разлика по основу купопродаје девиза.

|  |  |  |  |
| --- | --- | --- | --- |
| **Остали расходи** | **…………….** | **2,3** | **мил. дин.** |

Планирана средства за остале расходе у износу од 2,3 мил. динара односе се на евентуалне губитке по основу расходовања и отписа основних средстава, казне, трошкове судских спорова и остале непоменуте расходе.

|  |  |  |  |
| --- | --- | --- | --- |
| **Расходи по основу ефеката обезвређења имовине** | **…………….** | **0,2** | **мил. дин.** |

Планирана средства за ове намене предвиђена су за покриће расхода по основу ефеката евентуалног обезвређења софтвера који се стављају ван функције пре истека процењеног века употребе.

|  |  |  |  |
| --- | --- | --- | --- |
| **Расходи по основ исправке грешака из ранијих периода који нису материјално значајни** | **…………….** | **0,5** | **мил. дин.** |

Планирана средства за ове намене предвиђена су за покриће расхода по основу евентуалних исправки грешака из ранијих периода, које могу да терете текућу пословну годину.

|  |  |  |
| --- | --- | --- |
| **7.** |  | **ПЛАН РЕЗУЛТАТА ПОСЛОВАЊА И РАСПОДЕЛА ДОБИТИ** |

Агенција планира да у 2017. години оствари укупне приходе у висини од 1.044,46 мил. динара, укупне расходе у висини од 1.028,03 мил. динара и текућу нето добит у износу од 16,43 мил. динара.

Добит пословне године распоређује се у складу са чланом 6. Закона о Агенцији за привредне регистре на основу политике развоја Агенције, коју утврђује Управни одбор и ограничења у расподели добити корисника јавних средстава која се утврђују Законом о буџету Републике Србије.

Агенција се финансира из сопствених средстава од накнада по основу пружања услуга из законима дефинисаних поверених надлежности и у обавези је да води рачуна о развоју односно материјалној основи за функционисање регистара као електронске базе података и о чувању и архивирању документације из делокруга рада регистара у складу са законом.

|  |  |  |
| --- | --- | --- |
| **8.** |  | **УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА** |

**Укупна планирана улагања у повећање сталних средстава** Агенције у 2017. години дата су у следећем прегледу:

*-у мил. динара*

|  |  |  |  |  |  |
| --- | --- | --- | --- | --- | --- |
| **УЛАГАЊА У СТАЛНУ ИМОВИНУ** | **Износ** | | | **Индекс**  **4/2** | **Индекс**  **4/3** |
| **План за 2016.**  **годину** | **Процена**  **остварења за 2016. годину** | **План за 2017. годину** |
| *1* | *2* | *3* | *4* | *5* | *6* |
| **Улагања у сталну имовину из сопствених средстава** | **149,7** | **126,3** | **22,9** | **15** | **18** |
| **Повећање сталне имовине по основу донација** | **7,7** | **7,7** | **61,4** |  |  |
| **Повећање сталне имовине за потребе Централне евиденције обједињених процедура** | **53,0** | **68,9** | **10,5** |  |  |

Планирана средства за финансирање сталне имовине у 2017. години из сопствених средстава у износу од **22,9 мил. динара** треба да се обезбеде из:

* разлике између планираних прихода и текућих расхода Агенције (нето добити) за 2017. годину и
* средстава амортизације.

*- у мил. динара*

|  | ***Остварење за 2016. годину*** | ***План за 2017. годину*** |
| --- | --- | --- |
| ***1*** | *2* | *3* |
| **I Средства за улагање у развој** | **157,4** | **22,9** |
| *Планирана средства добити и амортизација за улагања у сталну имовину* | 149,7 | 22,9 |
| *Средства донације Краљевине Норвешке,* | 7,7 |  |
| **II Структура улагања у сталну имовину:** | **134,0** | **22,9** |
| 1. Информациони систем регистара са софтверским лиценцама | 32,6 | 22,7 |
| * *Програми за вођење регистара и софтверске лиценце* | *19,5* | *15,8* |
| * *Рачунарска опрема* | *13,1* | *6,9* |
| 1. Улагања на згради Централне архиве Агенције и згради у Бранковој 25 | 86,9 |  |
| 1. Остала опрема | 14,5 | 0,2 |

Планирана улагања у сталну имовину у 2017. години из сопствених средстава Агенције мања су у односу на планирана за 2016. годину за 87 %, а у односу на остварење у 2016. години мања су за 85 %.

Сопствена средства планирана за улагање у информациони систем Агенције у 2017. години у износу од 22,7 мил. динара односе се на:

* доградњу софтвера Централне евиденције обједињених процедура уз додатно делимично финансирање средствима Међународне банке за обнову и развој у износу од 84.000 евра ( око 10,5 мил. динара);
* израду софтвера за Е-портал Агенције;
* доградњу софтвера CALL центра и
* улагања у неопходну информатичку опрему, која ће се реализовати највећим делом кроз набавку радних станица, штампача и скенера неопходних у процесу рада Агенције.

Финансирање софтвера за успостављање и функционисање **регионалног регистарског портала Западног Балкана вредности од** 48,4 мил. динара (390.000 евра), чија израда треба да почне у 2017. години, обезбедиће се из средстава донације Европске банке за обнову и развој (ЕБРД).

Из средстава донације УНДП обезбедиће се успостављање система за е-Регистрацију привредних друштава и предузетника 109.000 долара (око 13,0 мил. динара).

|  |
| --- |
| УПРАВНИ ОДБОР  АГЕНЦИЈЕ ЗА ПРИВРЕДНЕ РЕГИСТРЕ  ПРЕДСЕДНИК |
|  |
| Велибор Самарџић |

*Прилог:*

* *Пројекција биланса стања*
* *Пројекција биланса новчаних токова*
* *Табеле МФПР(1-8)*

Број 10-5-11-2/17

Београд, 07.03.2017.

### *Прилог1*

### ПРОЈЕКЦИЈА БИЛАНСА СТАЊА

*(у хиљадама динара)*

|  |  |  |  |
| --- | --- | --- | --- |
|  | **На дан 31/12/2017** | **На дан 31/12/2016** | **Индекс**  **2017/2016** |
| **АКТИВА** |  |  |  |
| ***Стална имовина*** | ***657.166*** | ***694.266*** | **95** |
| Нематеријална улагања и опрема | 657.166 | 694.266 | 95 |
| ***Обртна имовина*** | ***372.087*** | ***377.887*** | ***98*** |
| Залихе | 5.200 | 7.200 | 72 |
| Потраживања од купаца и остала потраживања | 5.200 | 6.800 | 76 |
| Краткорочни финансијски пласмани | 74 | 74 | 100 |
| Готовински еквиваленти и готовина | 360.363 | 362.563 | 99 |
| АВР | 1.250 | 1.250 | 100 |
|  |  |  |  |
| **УКУПНА АКТИВА** | **1.029.253** | **1.072.153** | **96** |
| **ПАСИВА** |  |  |  |
| ***Капитал*** | ***814.653*** | ***845.653*** | **96** |
| Основни капитал | 798.153 | 750.653 | 106 |
| Нераспоређени добитак | 16.500 | 95.000 | 17 |
| **Дугорочне обавезе и резервисања** | ***214.600*** | ***226.500*** | ***95*** |
| Дугорочна резервисања | 29.300 | 28.500 | 103 |
| Примљени аванси, депозити и кауцијe | 35.000 | 52.000 | 67 |
| Краткорочне обавезе из пословања | 15.800 | 20.500 | 77 |
| Обавезе за порез на додату вредност |  | 1.000 |  |
| Пасивна временска разграничења (донација и друге обавезе) | 134.500 | 124.500 | 108 |
| **УКУПНА ПАСИВА** | **1.029.253** | **1.072.153** | **96** |

### *Прилог 2.*

### ПРОЈЕКЦИЈА НОВЧАНИХ ТОКОВА

*(у хиљадама динара)*

|  |  |  |  |
| --- | --- | --- | --- |
|  | **2017.**  **Година** | **2016. година** | **Индекс**  **2017/2016** |
| **Приливи готовине из пословних активности** | **1.054.460** | **1.058.000** | **100** |
| **Одливи готовине из пословних активности** | **1.033.760** | **933.681** | **111** |
| Добављачи | 311.197 | 273.785 | 114 |
| Зараде,накнаде и остали лични расходи | 674.410 | 639.450 | 105 |
| Камате |  |  |  |
| По основу осталих јавних расхода-уплата у буџет | 48.153 | 20.446 | 236 |
| ***Нето прилив из пословних активности*** | **20.700** | **124.319** | **17** |
| **Приливи готовине из активности инвестирања** |  | **1.959** |  |
| **Одливи готовине из активности инвестирања-Куповина нематеријалних улагања и опреме** | **22.900** | **140.000** | **16** |
| ***Нето одлив из активности инвестирања*** | **22.900** | **138.041** | **17** |
| **Прилив готовине из активности финансирања – (средства донације)** |  |  |  |
| **Одлив готовине из активности финансирања-** |  |  |  |
| ***Нето прилив из активности финансирања*** |  |  |  |
| ***Нето одлив из активности финансирања*** |  |  |  |
| **СВЕГА ПРИЛИВИ ГОТОВИНЕ** | **1.054.460** | **1.059.959** | **99** |
| **СВЕГА ОДЛИВИ ГОТОВИНЕ** | **1.056.660** | **1.073.681** | **98** |
| **Готовина на почетку године** | 362.563 | 376.285 | 96 |
| **ГОТОВИНА НА КРАЈУ ГОДИНЕ** | **360.363** | **362.563** | **99** |